Κόμπρα

Κόμπρα Η κόμπρα ζει στις θερμές χώρες της Ασίας και της Αφρικής. Το σώμα της, που φτάνει τα 2 μ., είναι σχεδόν κυλινδρικό και σκεπάζεται με φολίδες. Το κεφάλι της σκεπάζεται επίσης με φολίδες, είναι πολύ μικρό και έχει σχήμα τετραγώνου. Η κοιλιά της είναι κάπως διογκωμένη και η ουρά της κοντή και μυτερή. Το δέρμα της έχει διάφορες αποχρώσεις από το κόκκινο μέχρι το καστανό και το κιτρινωπό. Όλες γενικά οι κόμπρες έχουν ιοβόλα άγκιστρα στο μπροστινό μέρος της άνω σιαγόνας, που μ` αυτά εκτοξεύουν το δηλητήριό τους, όταν θέλουν να αμυνθούν. Αν ερεθιστούν από τον άνθρωπο, γίνονται πολύ επικίνδυνες, γιατί το δηλητήριό τους είναι θανατηφόρο. Πολλές χιλιάδες ανθρώπων κάθε χρόνο στις Ινδίες βρίσκουν το θάνατο από το θανατηφόρο δάγκωμά τους. Οι κόμπρες τρέφονται με σαύρες, ποντίκια, βατράχους, σκουλήκια, μικρά θηλαστικά κ.ά., που τα κυνηγούν κυρίως τη νύχτα. 2. Είδη: Υπάρχουν 12 είδη κόμπρας, από τα οποία κυριότερα είναι: Η νάια ή νάγια ("διοπτροφόρα κόμπρα"), που, όταν επιτίθεται, σηκώνει το μπροστινό μέρος του σώματός της και φουσκώνει το λαιμό της σε σχήμα κουκούλας, οπότε σχηματίζονται πάνω του σχήματα σαν διόπτρες, απ` όπου και πήρε τ` όνομά της. Η διοπτροφόρα κόμπρα ζει στις Ινδίες, στη Βιρμανία και στην Ινδοκίνα και αποτελεί θανάσιμο κίνδυνο για τους ανθρώπους και τα ζώα των περιοχών αυτών. Για την εξόντωσή της παίρνονται δραστικά μέτρα, όμως το είδος αυτό της κόμπρας δεν εξαφανίζεται, γιατί το προστατεύουν οι κάτοικοι που του αποδίδουν θεϊκές ιδιότητες. Η νάγια η διοπτροφόρα λέγεται και "νάγια η σκιρτώσα" ή "νάγια η ορχούμενη", επειδή της αρέσει πολύ η μουσική και ιδιαίτερα από φλάουτο, οπότε εκτελεί διάφορες κινήσεις, δίνοντας την εντύπωση πως χορεύει. Αυτή την ιδιότητά της χρησιμοποιούν στις Ινδίες μερικοί γόητες φιδιών που τις βάζουν και χορεύουν στις γιορτές και στα πανηγύρια για κερδοσκοπικούς σκοπούς



Αιγυπτιακή κόμπρα

Στην Αίγυπτο ζει η "αιγυπτιακή κόμπρα", που φουσκώνει το λαιμό της, αλλά δεν έχει διόπτρες. Λένε πως αυτό το φίδι χρησιμοποίησε η Κλεοπάτρα για να δώσει τέρμα στη ζωή της. Οι αρχαίοι Αιγύπτιοι τη θεωρούσαν ιερό ζώο, γι` αυτό παρίσταναν τους θεούς με κεφάλια νάγιας. Ένα άλλο είδος που ζει στη Κεντρ. και Ν Αφρική και φτάνει τα 2 μ., είναι η "μελανόλευκη κόμπρα", η οποία ρίχνει από μεγάλη απόσταση το δηλητήριό της στα μάτια του θύματος. Τέλος η "βασιλική κόμπρα", που ζει στην Ταϊλάνδη μέχρι τα νησιά της Σούνδης, έχει μήκος 5-6 μ. και γίνεται πολύ επικίνδυνη και στα μεγάλα ζώα ακόμα.



Βασιλική κόμπρα
== Η βασιλική κόμπρα είναι τo μακρύτερο δηλητηριώδες φίδι στον κόσμο αφού μπορεί να φτάσει τα 5,6 μέτρα σε μήκος και τα 6 κιλά σε βάρος. Η επιστημονική του ονομασία είναι Ophiophagus Hannah. Το γένος του εύκολα μπορούμε να καταλάβουμε ότι σημαίνει φιδοφάγος. Πράγματι, η βασιλική κόμπρα τρέφεται με άλλα φίδια όπως μεγάλους πύθωνες ή ακόμη και μικρότερα μέλη του ίδιου είδους. Το ποσοστό θνησιμότητας στον άνθρωπο από τσιμπήματα τέτοιου φιδιού είναι 75% μιας και το δηλητήριο είναι ιδιαίτερα νευροτοξικό και αρκεί συνήθως μόνο ένα δάγκωμα. Το δηλητήριο παράγεται από τους σιαλογόνους αδένες της που βρίσκονται πίσω από τα μάτια και αποτελείται κυρίως από πρωτεΐνες και πολυπεπτίδια. Παρά τη φήμη της, αυτό το είδος κόμπρας είναι ντροπαλό και προσπαθεί να αποφύγει τους ανθρώπους. Η βασιλική κόμπρα εξαπλώνεται στη νότιο-ανατολική Ασία και στην Ινδία. Αν δεν υπάρχουν φίδια για να φάει, τρέφεται με μικρά σπονδυλωτά όπως σαύρες και γεύμα ποντίκια ενώ ο αργός μεταβολισμός της την καθιστά ικανή να μείνει χωρίς τροφή για μήνες μετά από ένα μεγάλο. ==

Πηγές
Willemijn Stokvis. "Cobra". Grove Art Online, Oxford University Press, 2009

Χάρης Ζώτος και Θανάσης Γραβάνης Ε1